Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 304

b) a szakmában eltöltött legalább 3 év gyakorlat. A mesterjelöltnek a Mestervizsga Bizottság előtt kell számot adni elméleti felkészültségéről és gyakorlati tudásáról. IV/4. A mestervizsga részei: 4.1. gyakorlati vizsga, 4.2. elméleti vizsga: — szakmai elmélet, — vállalkozási ismeret, — pedagógiai ismeret. A gyakorlati vizsgát a szakmai elméleti vizsgától eltérő napon kell megtartani. 4.1. A gyakorlati vizsga A gyakorlati vizsga menetét — a vizsgahelyszín előzetes megtekintése után — a vizsgabizottság elnöke határozza meg. A gyakorlati vizsga négy részből áll: — vágás, — csontozás, — gyártás, — kiskereskedelem. Minden vizsgázó, minden egyes gyakorlati részből vizsgázik. Az egyes gyakorlati feladatokra fordítható időt — a helyi feltételek függvényében — a vizsgabizottság elnöke határozza meg. 4.2. Az elméleti vizsga Az írásbeli vizsga Az írásbeli vizsgafeladatot a vizsgabizottság elnöke határozza meg. Az írásbeli vizsgafeladat három részből áll:

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes